wickkiey/tamil-wikipedia-markdown huggingface dataset:
# வின்டு செர்ப்பு



**வின்டன் கிரே "வின்டு" செர்ப்பு **(Vinton Gray "Vint" Cerf; பிறப்பு: சூன் 23, 1943), ஓர் அமெரிக்க இணைய முன்னோடியும் பாபு கான், தொனால்டு தேவிசுடன் இணைந்து இணையத்தின் தந்தைகள் என்று அறியப்படுபவர்களில் ஒருவரும் ஆவார். இவர் வென்றுள்ள அமெரிக்க நாட்டின் தொழில்நுட்ப புதுமையாக்கப் பதக்கம், தூரிங்கு விருது, ஐக்கிய அமெரிக்க குடியரசுத் தலைவரின் விடுதலை விருது, மார்க்கோனி விருது முதலிய பல்வேறு விருதுகளும், பெருமைமிகு பட்டங்களும் இவருடைய பங்களிப்புகளைத் தொடர்ச்சியாக இனங்கண்டு பாராட்டி வந்துள்ளன.<span data-segmentid="100"></span>
# வெற்றிவேல் சக்திவேல்


***வெற்றிவேல் சக்திவேல்*** என்பது 2005ஆவது ஆண்டில் லட்சுமி பிரியன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், சிபிராஜ், குஷ்பூ, நிகிதா துக்ரல், வடிவேலு ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு ஸ்ரீகாந்த் தேவா இசையமைத்திருந்தார்.  

## நடிகர்கள்
- சத்யராஜ் - வெற்றிவேல்
- சிபிராஜ் - சக்திவேல்
- குஷ்பூ - காமாட்சி
- நிகிதா துக்ரல் - மஞ்சு
- வடிவேலு - தண்டபாணி
- பாரதி - செல்வி
- தம்பி ராமையா - செல்வியின் மாமா
- டி. பி. கஜேந்திரன்
# நுண் விலங்குகள்

]]''  

**நுண்-விலங்குகள்** *(Micro-animals)* என்பவை மிகவும் சிறிய சாதாரண கண்களுக்குத் தெரியாத நுண்நோக்கிகளால் மட்டுமே பார்க்க இயல்கின்ற உயிரினங்களாகும். பெரும்பாலும் இவ்வகை நுண்ணுயிர்கள் பலசெல் உயிரினங்களாகக் காணப்பட்டாலும் அவை முதுகெலும்பிகளாக இல்லை . நுண்நோக்கியில் மட்டுமே காணவியல்கின்ற கணுக்காலிகள், அகத்தூசிக் கிருமிகள், அக்காரினாக் கிருமிகள் மற்றும் ஓடுடலிகளான கடல் முகட்டுப் பூச்சிகள் மற்றும் கிளாடோசிராக்கள் முதலியனவும் நுண்-விலங்கு வகையில் உள்ளடங்கும். நன்னீர்வாழ் விலங்குகளான வடிகட்டி உண்ணும் வட்டுயிர்களும் வேறுவகையான நுண்நோக்கி விலங்குகள் குழுவாகக் கருதப்படுகின்றன. சிலவகை உருளைப்புழுக்கள், சமீபத்தில் கண்டறியப்பட்ட வளிவேண்டா உயிரினங்கள் உட்பட்ட உலோர்சிபெராக்கள் ஆகியனவும் நுண்ணூயிர்களேயாகும். வளிவேண்டா உயினங்கள் உயிர் வளியற்ற மண்டலங்களில் வாழும் தன்மையுடையவையாகும் . சிலவகை நீர்க்கரடிகள், நீர்வாழ் நுண்விலங்குகள் போன்ற உயிரினங்களால், வாழ்வதற்கு பொருத்தமில்லாத வெற்றிடங்கள், விண்வெளி மற்றும் புற ஊதா கதிர்வீச்சுக்கு உட்படும் வானுயிரியல் சோதனை பிரதேசங்கள் ஆகியவற்றிலும் எதிர்த்து வாழமுடிகின்றது.  

## மெற்கோள்கள்
# அபோஹர்



**அபோஹர்** என்னும் நகரம், இந்திய மாநிலமான பஞ்சாபின் பாசில்கா மாவட்டத்தில் உள்ளது. இது அரியானா, இராச்சசுத்தான் மாநிலங்களின் எல்லைக்கு அருகில் அமைந்துள்ளது.  

தேசிய நெடுஞ்சாலை எண் 9 அபோஹரிலிருந்து துவங்கி, உத்தராகண்ட் மாநிலத்தின் பிதௌரகட் வரை செல்கிறது.  

## அபோகர் காட்டுயிர் காப்பகம்
அபோகரில் காட்டு விலங்குகளை பாதுகாக்கும் காப்பகம் உள்ளது. இது 186.5 சதுர கி.மீ பரப்பளவில் அமைந்துள்ளது. இந்த காப்பகம் 13 கிராமங்களை உள்ளடக்கியது.  

## போக்குவரத்து
# உருபீடியம் நைட்ரேட்டு


**ருபீடியம் நைட்ரேட்டு** *(Rubidium nitrate)* என்பது RbNO<sub>3</sub>. என்ற மூலக்கூற்று வாய்ப்பாடு கொண்ட வெண்ணிறத்தில் காணப்படும் ஒரு கனிம வேதியற் சேர்மமாகும். இது தண்ணீரில் மிக எளிதாகக் கரையும்.  

## பண்புகள்

வெண்ணிறப் படிகங்களாகக் காணப்படும் ருபீடியம் நைட்ரேட்டு தண்ணீரில் மிக நன்றாகவும் அசிட்டோனில் சிறிதளவும் கரைகிறது. தீச்சுவலை பரிசோதனையில் ருபீடியம் நைட்ரேட்டு மெல்லிய ஊதா/ மெல்லிய பழுப்பு நிற வண்ணத்தைக் காட்டுகிறது.  

## பயன்கள்
ருபீடியம் சேர்மங்கள் குறைவான பயன்பாடுகளையே கொண்டுள்ளன. சீசியம் நைட்ரேட்டு போலவே இதுவும் அகச்சிவப்புக் கதிர்வீச்சை உருவாக்கும் வாணச்செய்முறை தொழிலில் ஆக்சிசனேற்றியாகவும் நிறமியாகவும், உதாரணமாக ஒளியூட்டும் கிளரொளி, கவர்ந்திழுக்கும் ஒளி முதலியனவாக பயன்படுத்தப்படுகிறது. ருபீடியம் மற்றும் ருபீடியம் சேர்மங்களைத் தயாரிக்க உதவும் தாதுப் பொருளாகவும் பயன்படுகிறது. சில வினையூக்கிகள் மற்றும் மினுமினுப்பு எண்ணிகள் தயாரிப்பிலும் பட்டாசுத் தொழிலில் அரிதாக சிவப்பு – ஊதா நிற வெளிப்பாட்டுக்காகவும் ருபீடியம் நைட்ரேட்டு பயன்படுத்தப்படுகிறது.  

## தயாரிப்பு
RbNO<sub>3</sub> ருபீடியம் உலோகம், அதனுடைய ஐதராக்சைடு அல்லது கார்பனேட்டை நைட்ரிக் அமிலத்தில் கரைத்து தயாரிக்கலாம்.  

:RbOH + HNO<sub>3</sub> → RbNO<sub>3</sub> + H<sub>2</sub>O  
:2 Rb + 2 HNO<sub>3</sub> → 2 RbNO<sub>3</sub> + H<sub>2</sub>
# பாசில்கா மாவட்டம்



**பாசில்கா மாவட்டம்**, இந்திய பஞ்சாபில் உள்ள மாவட்டம். இந்த மாவட்டத்தில் 314 வருவாய்க் கிராமங்கள் உள்ளன. இதன் தலைமையக பசில்காவில் அமைந்துள்ளது. இந்த மாவட்டத்தின் பெரிய நகரம் அபோஹர் ஆகும்.  

## ஆட்சிப் பிரிவுகள்
இந்த மாவட்டம் மூன்று வட்டங்களாகப் பிரிக்கப்பட்டுள்ளது.  
- பசில்கா
- அபோஹர்
- ஜலாலாபாத்
# போலி அஞ்சல் தலை


**போலி அஞ்சல்தலை** (dummy stamp) என்பது அஞ்சல்தலையைப் போன்ற ஒரு சிட்டை ஆகும். இது சின்டரெல்லா அஞ்சல்தலையின் ஒரு வடிவம் ஆகும். போலி அஞ்சல்தலை இரண்டு வகைகளாக உள்ளன. ஒன்று சோதனைக்கும் பயிற்சிக்குமான அஞ்சல்தலை. இது, அஞ்சல் கருவிகளைச் சோதித்துப் பார்ப்பதற்கும், அஞ்சல் அலுவலர்களுக்குப் பயிற்சி வழங்குவதற்கும் பயன்படுகிறது. மற்றது, அச்சகத்தை விளம்பரப்படுத்துவதற்கோ அதன் திறனை விளக்குவதற்கோ பயன்படும் அச்சக மாதிரி அஞ்சல்தலை.  

ஐக்கிய அமெரிக்காவில் இச்சொல் பெரும்பாலும் சோதனைக்கும் பயிற்சிக்குமான அஞ்சல்தலையையே குறிக்கும். ஐக்கிய இராச்சியத்தில் இது ஊக்குவிப்பதற்கும், மாதிரிக்குமான அஞ்சல்தலைகளையும் உள்ளடக்கும்.
# உருபீடியம்–82 குளோரைடு


**ருபீடியம் – 82 குளோரைடு** *(Rubidium-82 chloride)* என்பது ClRb என்ற மூலக்கூற்று வாய்ப்பாடு கொண்ட ருபீடியத்தின் குளோரைடு வகை கதிரியக்க ஓரிடத்தான் ஆகும். இது கார்டியோகென் என்ற வர்த்தகப் பெயரில் அடையாளப்படுத்தப்படுகிறது. இதயத்திசு உட்செலுத்திப் படமாக்கல் (Myocardial perfusion imaging ) கருவியில் ருபீடியம் – 82 குளோரைடு பயன்படுகிறது . சாதரண இதயத் திசுக்கள் ருபீடியம் – 82 குளோரைடை உடனடியாகவும் வேகமாகவும் எடுத்துக் கொள்கின்றன. இதனடிப்படையில், பாசிட்ரான் உமிழ்பு தளகதிர்படயியல் சோதனைமூலம் இரத்தம் குறைவாகப் பெறக்கூடிய இதயத் திசுக்கள் யாவை என அடையாளம் காணப்படுகின்றன. ருபீடியம் – 82 குளோரைடின் அரைவாழ்வுக் காலம் 1.27 நிமிடங்கள் மட்டுமேயாகும். பொதுவாக ருபீடியம் உற்பத்தி இயந்திரங்கள் மூலமே அவ்விடத்தில் ருபீடியம் உற்பத்தி செய்யப்படுகிறது.
# பிடிஎம் லேஅவுட்


**பிடிஎம் லேஅவுட் (பைரசந்த்ரா, தவாரேகேரே, மடிவாலா லேஅவுட்)** (கன்னடம்: ಬಿ ಟಿ ಎಂ ಬಡಾವಣೆ) தெற்கு பெங்களூரில் உள்ள ஓர் இடமாகும். இதனுடைய உண்மையான பெயர் **குவேபுனாகரா** ஆகும்.  

## இடம்
பெங்களூர் பன்னாட்டு வானூர்தி நிலையத்திலிருந்து சுமார் 45 கி.மீ. தொலைவிலும், பெங்களூரு நகரத் தொடருந்து நிலையத்திலிருந்து 11 கி.மீ. தொலைவிலும் இவ்விடம் அமைந்துள்ளது. இது வெளி வட்ட சாலை, கோரமங்கலா, ஹெச்எஸ்ஆர் லேஅவுட், பன்னெருகட்டா சாலை, ஜேபி நகர், ஜெயநகர் ஆகிய இடங்களுக்கு அருகாண்மையில் அமைந்துள்ளது.  

## பொருளாதாரம்
நிலத்திற்கு அதிக மதிப்புள்ள வசிப்பிடங்களில் ஒன்றாக இவ்விடம் கருதப்படுகிறது. 2010இல் சுமார் 60% அளவுக்கு ஆண்டொன்றிற்கு இதன் வளர்ச்சி இருந்தது.  

## சுற்றுலாத்தலங்கள்
பன்னேருகட்டா தேசியப் பூங்கா இங்கிருந்து 10 கி.மீ. தொலைவில் உள்ளது. மடிவாலா குளம், பெங்களூருவில் உள்ள பெரிய குளங்களில் ஒன்றாகும். இங்கு பல்வேறு வகையான அரிய பறவைகள் வருகின்றன.<span data-segmentid="119"></span>  

## கல்வி நிலையங்கள்
- இந்திய மேலாண்மை கழகம் பெங்களூரு

## மருத்துவமனைகள்
- அப்போலோ மருத்துவமனை

## உணவகங்கள்
- அடையார் ஆனந்த பவன்
- மெக் டொனால்ட்சு
# சிண்டரெல்லா அஞ்சல் தலை

அஞ்சல்தலையியலில், **சின்டரெல்லா அஞ்சல்தலை** (Cinderella stamp) என்பது, அஞ்சல் தேவைகளுக்காக அரசாங்க அஞ்சல் நிர்வாகத்தினால் வெளியிடப்படுபவை தவிர்ந்த, ஆனால், அஞ்சல்தலைகளை ஒத்திருக்கக்கூடிய எதையும் குறிக்கும். அஞ்சல் எழுதுபொருட்களில் அச்சிடப்படும் அஞ்சல்தலைகளையும், இந்தச்சொல் குறிக்காது.  

## வகைகள்
சின்டரெல்லா அஞ்சல்தலைகள் என்பன எவை அல்ல என்ற அடிப்படையில் வரையறுக்கப்படும் வேளையில், இவற்றில் பல வகைகள் உள்ளதுடன், இச்சொல்லுக்கு தளர்வாகவே பொருள்கொள்ளப்படுகின்றது.
# மகா நடிகன்


**மகா நடிகன்** என்பது 2004ஆவது ஆண்டில் சக்தி சிதம்பரம் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், மும்தாஜ், மனோஜ் பாரதிராஜா, நமிதா ஆகியோர் முக்கிய கதாபாத்திரங்களில் நடித்த இத்திரைப்படத்தை எஸ். ஞானசுந்தரி தயாரித்திருந்தார். இது தேவாவின் இசையமைப்பில் உருவான திரைப்படமாகும்.  

## நடிகர்கள்
- சத்யராஜ் - சத்யா
- நமிதா - ஐஸ்வர்யா
- மும்தாஜ் - நந்தினி
- மனோஜ் பாரதிராஜா - முத்து
- மாணிக்க விநாயகம்
- பி. வாசு - அறிவானந்தன்
- மல்லிகா - தேவகி
- ராஜ்கபூர்
- விசு
- ரமேஷ் கண்ணா
- எஸ். ஜே. சூர்யா - சிறப்புத் தோற்றம்
- மணிவண்ணன் -சிறப்புத் தோற்றம்
- விக்ரமன் - சிறப்புத் தோற்றம்
- கே. எஸ். ரவிக்குமார்
# வியாபாரி (திரைப்படம்)



***வியாபாரி*** என்பது 2007ஆவது ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தை இயக்கிய சக்தி சிதம்பரமே இதனை தயாரித்திருந்தார். எஸ். ஜே. சூர்யா, தமன்னா, வடிவேலு ஆகியோர் முக்கிய கதாபாத்திரங்களில் நடித்த இத்திரைப்படம் *மல்டிபிலிசிட்டி* என்னும் ஆங்கில திரைப்படத்தினை அடிப்படையாகக் கொண்டு உருவாக்கப்பட்டது.  

## நடிகர்கள்
- எஸ். ஜே. சூர்யா - சூரிய பிரகாஷ்
- தமன்னா
- பிரகாஷ் ராஜ்
- நமிதா
- மாளவிகா
- வடிவேலு - திகில் பாண்டி
- சீதா
- சந்தானம்
- நாசர்

## பாடல்கள்
இத்திரைப்படத்திற்கு தேவா இசையமைத்திருந்தார்.  
| 1 | *ஆசைபட்ட எல்லாத்தையும்* | ஹரிஹரன் |  |
| --- | --- | --- | --- |
| 2 | *சூலை மாதத்தில்* | எஸ். ஜே. சூர்யா, கல்யாணி |  |
| 3 | *கடி கடி* | மனோ, அனுராதா ஸ்ரீராம் |  |
| 4 | *தா தா* | ரேஷ்மி, அரிஜித் |  |
| 5 | *வெற்றி கண்டவன்* | பிளாஷ்,தேவன் | } |

## விமர்சனம்
பிலிமி பீட் வலைதளத்த விமர்சனத்தில் "குளோனை களமிறக்கி விடுவது, பில் கிளின்டனை விட ஒரு ரூபாயாவது கூடுதலா சம்பாதிக்கனும் என்பது போன்ற சூர்யாவின் வசனங்களை ஜீரணிக்க கஷ்டமாக இருந்தாலும் நன்றாக பொழுது போகிறது. மொத்தத்தில் வியாபாரி, நல்ல யாவாரம்..." என்று எழுதினர்.
# கொக்கட்டிச்சோலை தான்தோன்றீச்சரம்



**தான்தோன்றீச்சரம்** (*தான்தோன்றீஸ்வரம்*) இலங்கையின் கிழக்கிலங்கையின் மட்டக்களப்பு நகருக்கண்மையுள்ள கொக்கட்டிச்சோலை கிராமத்தில் அமைந்துள்ள சிவன் கோவில் ஆகும். இலங்கையில் உள்ள இரண்டு தான்தோன்றீச்சரங்களில் இது ஒன்று. போர்த்துக்கேயர் ஆட்சிக் காலத்தில் "புல்லுண்ட கல் நந்தி" இக்கோவிலின் பெருமைகளில் ஒன்றாக விளங்குகின்றது.  

வெள்ளையர்களால் ஈழத்தில் சைவ சமயகோவில்கள் உடைத்துத் தரமட்டமாக்கப்பட்ட போது இவ் கோவிலையும் விட்டு வைக்க விரும்பாத வெள்ளையர்கள் கோவிலை உடைக்க வந்தார்கள். குருக்களுடன் வெள்ளையர்களுக்கு இடம்பெற்ற விவாதத்தில் இந்த கல் நந்தி புல்லுண்ணும் என்ற குருக்களின் கூற்றை நிரூபிக்க ஆலயத்தின் கல் நந்தி எழுந்து காலால் மண்ணை எற்றி தனுப்போட்டு கொடுக்கப்பட்ட புல்லை உண்டு வெள்ளையர்களை மெய்மறக்க வைத்து புறமுதுகு காட்டி ஓடவைத்த வரலாற்றுப்பெருமை இவ் ஆலயத்துக்கு உண்டு.  

## மேலும் பார்க்க
- திருக்கோணேச்சரம்
- திருக்கேதீச்சரம்
# அடையார் ஆனந்த பவன்

**அடையார் ஆனந்த பவன்** (**A2B** அல்லது **AAB **என அழைக்கப்படும்** Adayar Ananda Bhavan**), சென்னையிலுள்ள அடையாற்றைத் தலைமை இடமாகக் கொண்ட ஒரு தொடர்சங்கிலி உணவகம் ஆகும். இந்தியா முழுவதும் சுமார் 63 கிளைகளைக் கொண்டுள்ள இவ்வுணகத்தில் பல்வேறு வகையான உணவுகள், நொறுக்குத்தீனிகள், இனிப்புகள் உள்ளிட்டவை விற்கப்படுகின்றன.  

## வரலாறு
திருப்பதி ராஜா என்பவரால் குரு இசுவீட்சு என்ற பெயரில் ராஜபாளையத்திலும், ஸ்ரீனிவாசா சுவீட்சு என்ற பெயரில் பெங்களூருவிலும், ஸ்ரீ ஆனந்த பவன் என்ற பெயரில் வண்ணாரப்பேட்டையிலும் துவங்கப்பட்டது. அடையாறு பகுதியில் கிளை ஒன்று துவங்கிய பிறகு ஆனந்த பவன் என்பதை அடையார் ஆனந்த பவன் என அழைக்கத்துவங்கினர்.  

அடையார் ஆனந்த பவன் தற்போது 63 மூன்று கிளைகளுடன் இந்தியா முழுவதும் உள்ளது.  

தற்போது திருப்பதி ராஜாவின் பிள்ளைகளான ஸ்ரீனிவா ராஜா, வெங்கடேசன் ஆகியோரால் அடையார் ஆனந்த பவன் நடத்தப்பட்டுவருகிறது.  

## கிளைகள்
கீழ்கண்ட நகரங்களில் அடையார் ஆனந்த பவன் உள்ளது:  
- தமிழகம்: சென்னை, காஞ்சீபுரம், Arcot கோவை, சேலம், தர்மபுரி, ஈரோடு, மதுரை, திருச்சி, திருப்பூர், கரூர், விழுப்புரம், ஓசூர், திருவண்ணாமலை
- பிற மாநிலங்களில்: கருநாடகத்தில் பெங்களூரு, பாண்டிச்சேரியில் புதுச்சேரி, தில்லி, ஆந்திராவில் விசயவாடா
# எண்ணூர் சிறுகுடா



**எண்ணூர் சிறுகுடா** (*Ennore creek*) வங்காள விரிகுடாவின் கோரமண்டல் கரையில் சென்னையை அடுத்த எண்ணூர் பகுதியில் அமைந்துள்ள உப்பங்கழி ஆகும். இது உப்பங்கழிகளும் காயல்களும் மிகுந்த பகுதியில் அவற்றை வங்காள விரிகுடாக் கடலுடன் இணைக்கும் விதமாக அமைந்துள்ளது. 4&nbsp;கி.மீ.<sup>2</sup> பரந்துள்ள இப்பகுதியில் இக்குறுங்குடா 2.25&nbsp;கி.மீ.<sup>2</sup> பரப்பளவில் உள்ளது. இது சென்னை நகரிலிருந்து 20&nbsp;கி.மீ. வடக்கிலும் எண்ணூர் துறைமுகத்திற்கு தெற்கே 2.6&nbsp;கி.மீ. தொலைவிலும் அமைந்துள்ளது. இச்சிறு குடா கடலினுள் 3&nbsp;கி.மீ.க்கு நீண்டுள்ளது; கடலோரமாக 5&nbsp;கி.மீ. தொலைவிற்கு பரந்துள்ளது. இதன் அகலம் ஏறத்தாழ 400&nbsp;மீட்டராக உள்ளது. அலையாத்தித் தாவரங்கள் நிறைந்திருந்த சதுப்புக் காடாக இருந்த இவ்விடம் மாந்தக் குடியேற்றங்களினால் தற்போது திட்டாக உள்ளது. எண்ணூர் சிறுகுடாவின் ஆழம் 1 to 2&nbsp;மீட்டராக உள்ளது; கடல் முகத்துவாரத்தில் ஆழம் குறைவாக உள்ளது.  

இதன் வடக்கு-தெற்கு நீர்ப்பகுதிகள் வடக்கில் பழவேற்காடு ஏரியுடனும் தெற்கில் கொசஸ்தலை ஆறுடனும் இணைகின்றது. இச்சிறுகுடா பகுதியிலுள்ள மணல் வண்டலாகவும் செம்மண்ணாகவும் உள்ளது. கிழக்கோரம் கடற்கரை மணற்குன்றுகளைக் காணலாம். பூண்டி ஏரியின் மிகுநீர் வடியும் போக்கிடமாகவும் இந்தக்குடா விளங்குகின்றது. இந்த சிறுகுடா எண்ணூர் துறைமுகத்தையும் எண்ணூரையும் பிரிக்கிறது. வடசென்னை அனல்மின் நிலையம் இதன் வடக்கிலும் எண்ணூர் அனல்மின் நிலையம் இதன் தெற்கிலும் அமைந்துள்ளன. இதனூடே பக்கிங்காம் கால்வாய் செல்கின்றது. 1991 கடலோரக் கட்டுப்பாட்டு மண்டல அறிவிக்கையின்படி இது சேர்ந்த பழவேற்காடு நீரமைப்பு முழுமையுமே CRZ Iஆக வகைப்படுத்தப்பட்டுள்ளது. எண்ணூர் துறைமுகத்தின் தாக்கத்தால் இந்த சிறுகுடாவில் மணற்தேக்கம் ஏற்படுகின்றது.  

## மேற்சான்றுகள்
# நியூஸ் பெர்ஸ்ட்


**நியூஸ் பெர்ஸ்ட்** (*NewsFirst*) என்பது இலங்கையின் ஒரு மும்மொழிச் செய்தி சேவையாகும். கெப்பிட்டல் மகாராஜா நிறுவனத்தினால் நிருவகிக்கப்படும் இச்செய்திச் சேவை சிரச, சக்தி, எம்டிவி தொலைக்காட்சி சேவைகளுக்கு சிங்களம், தமிழ், ஆங்கிலம் ஆகிய மூன்று மொழிகளிலும் செய்திகளை வழங்குகிறது. அத்துடன் சிரச எஃப்எம், யெஸ் எஃப்எம், சக்தி பண்பலை, வை எஃப்எம், லெஜண்ட்ஸ் எஃப்எம் ஆகிய ஐந்து வானொலி சேவைகளுக்கும், மூன்று இணைய சேவைகளுக்கும் செய்திகளை வழங்குகிறது.
# உருபீடியம் புளோரைடு


**ருபீடியம் புளோரைடு** *(Rubidium fluoride)* என்பது RbF என்ற மூலக்கூறு வாய்ப்பாடு கொண்ட ருபீடியத்தின் புளோரைடு உப்பு ஆகும். . பாறை உப்பின் அமைப்பில் கனசதுர படிக அமைப்புடன் இவ்வுப்பு காணப்படுகிறது.  

ருபீடியம் புளோரைடைத் தயாரிப்பதற்கு பல்வேறு வகையான தொகுப்பு முறைகள் காணப்படுகின்றன. ருபீடியம் ஐதராக்சைடுடன் ஐதரோ புளோரிக் அமிலம் சேர்த்து தயாரிக்கும் முறை பெரும்பாலும் மேற்கொள்ளப்படுகிறது.  

:RbOH + HF → RbF + H<sub>2</sub>O  

ருபீடியம் கார்பனேட்டை ஐதரோபுளோரிக் அமிலம் சேர்த்து நடுநிலையாக்கல் வினைக்கு உட்படுத்தினாலும் ருபீடியம் புளோரைடைத் தயாரிக்க முடியும்.  

:Rb<sub>2</sub>CO<sub>3</sub> + 2HF → 2RbF + H<sub>2</sub>O + CO<sub>2</sub>  

ருபீடியம் ஐதராக்சைடுடன் அமோனியம் புளோரைடைச் சேர்த்து இச்சேர்மத்தைத் தயாரிக்கவும் வாய்ப்புகள் உள்ளன.  

:RbOH + NH<sub>4</sub>F → RbF + H<sub>2</sub>O + NH<sub>3</sub>  

ருபீடியம் உலோகத்துடன் நேரடியாக புளோரின் வாயுவைச் சேர்த்து ருபீடியம் புளோரைடு தயாரிக்கும் முறை மிகவும் குறைவாகப் பயன்படுத்தப்படுகிறது. ஏனெனில் ருபீடியம் ஆலசன்களுடன் அதிதீவிரமாக வினைபுரியும்.  

:2Rb + F<sub>2</sub> → 2RbF
# நல்ல தம்பி (1985 திரைப்படம்)



**நல்ல தம்பி** என்பது 1985ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்தியத் தமிழ்த் திரைப்படமாகும். கார்த்திக், ராதா ஆகியோர் முக்கிய கதாபாத்திரங்களில் நடித்த இத்திரைப்படத்திற்கு இளையராஜா இசையமைத்திருந்தார். ஏவிஎம் திரைப்பட தயாரிப்பு நிறுவனம் தயாரித்த இத்திரைப்படம் 1985 அக்டோபர் 14 அன்று வெளியானது.
# பகுதியமுக்கம்

வளிமங்களின் ஒரு கலவையில், ஒவ்வொரு வளிமமும் கொண்டிருக்கும் **பகுதியமுக்கம்** அல்லது **பகுதியழுத்தம்** (*Partial pressure*) என்பது அவ்வளிமமானது கலவையின் கனவளவிலும் வெப்பநிலையிலும் தனியே இருக்குமானால், ஏற்படுத்தும் கருதுகோள் அமுக்கம் ஆகும். ஒரு கருத்தியல் வளிமக் கலவையின் மொத்த அமுக்கமானது, அக்கலவையிலுள்ள வளிமங்களின் பகுதியமுக்கங்களின் கூட்டுத்தொகைக்குச் சமனாகும்.  

ஒரு கருத்தியல் வளிமக் கலவையினுள் *X* என்னும் வளிமம் உள்ளது என்க.  
:<math>\frac{V_X}{V_{tot}} = \frac{p_X}{P_{tot}} = \frac{n_X}{n_{tot}}</math>  
:* *V<sub>X</sub>* என்பது *X*இன் பகுதிக் கனவளவு ஆகும்.  
:* *V<sub>tot</sub>* என்பது வளிமக் கலவையின் மொத்தக் கனவளவு ஆகும்.  
:* *p<sub>X</sub>* என்பது *X*இன் பகுதியமுக்கம் ஆகும்.  
:* *P<sub>tot</sub>* என்பது வளிமக் கலவையின் மொத்த அமுக்கம் ஆகும்.  
:* *n<sub>X</sub>* என்பது *X*இன் மூலளவு ஆகும்.  
:* *n<sub>tot</sub>* என்பது வளிமக் கலவையின் மொத்த மூலளவு ஆகும்.  

## தாற்றனின் பகுதியமுக்க விதி

தாற்றனின் பகுதியமுக்க விதிப்படி, ஒன்றோடொன்று வேதித் தாக்கத்தில் ஈடுபடாத வளிமங்களைக் கொண்ட ஒரு வளிமக் கலவையின் மொத்த அமுக்கமானது, கலவையிலுள்ள வளிமங்களின் பகுதியமுக்கங்களின் கூட்டுத்தொகைக்குச் சமனாகும்.  

*X*, *Y*, *Z* ஆகிய மூன்று கருத்தியல் வளிமங்களைக் கொண்ட வளிமக் கலவையைக் கருதுக.  
:<math>{P_{tot}}={p_X}+{p_Y}+{p_Z}</math>  

இங்கு *P<sub>tot</sub>* என்பது வளிமக் கலவையின் மொத்த அமுக்கம் ஆகும். *p<sub>X</sub>*, *p<sub>Y</sub> *, *p<sub>Z</sub> * என்பன முறையே, *X*, *Y*, *Z* ஆகிய வளிமங்களின் பகுதியமுக்கங்கள் ஆகும்.  

## கருத்தியல் வளிமக் கலவைகள்
கருத்தியல் வளிமக் கலவைகளில், பகுதியமுக்கங்களின் விகிதமானது, ஒத்த மூலளவுகளின் விகிதத்திற்குச் சமனாகும். இதிலிருந்து,  
:<math>X_{\mathrm{i}} = \frac{p_{\mathrm{i}}}{P_{tot}} = \frac{n_{\mathrm{i}}}{n_{tot}}</math>  

ஆகவே,  
:<math>p_{\mathrm{i}} = X_{\mathrm{i}} \cdot {P_{tot}}</math>  

இங்கு,  
- <math>X_{\mathrm{i}}</math> = வளிமக் கலவையிலுள்ள ஏதாவதொரு வளிமத்தின் மூல் பின்னம்
- <math>p_{\mathrm{i}}</math> = வளிமக் கலவையிலுள்ள ஏதாவதொரு வளிமத்தின் பகுதியமுக்கம்
- <math>n_{\mathrm{i}}</math> = வளிமக் கலவையிலுள்ள ஏதாவதொரு வளிமத்தின் மூலளவு
- <math>{n_{tot}}</math> = வளிமக் கலவையின் மொத்த மூலளவு
- <math>{P_{tot}}</math> = வளிமக் கலவையின் மொத்த அமுக்கம்
# வார்ப்புரு:இலங்கை தேர்தல் மாவட்ட அடிப்படையில் இட ஒதுக்கீடு, 2015

| மாகாணம் | தேர்தல் மாவட்டம் | ஒதுக்கப்பட்ட இடங்கள் |
| --- | --- | --- |
| வடக்கு | யாழ்ப்பாணம்
வன்னி | 07
06 |
| வடமத்தி | அனுராதபுரம்
பொலன்னறுவை | 09
05 |
| வடமேல் | குருநாகல்
புத்தளம் | 15
08 |
| கிழக்கு | மட்டக்களப்பு
அம்பாறை (திகாமடுல்ல)

திருகோணமலை | 05
07

04 |
| மத்திய | கண்டி
மாத்தளை

நுவரெலியா | 12
05

08 |
| மேல் | கொழும்பு
கம்பகா

களுத்துறை | 19
18

10 |
| ஊவா | பதுளை
மொனராகலை | 08
05 |
| சப்ரகமுவ | இரத்தினபுரி
கேகாலை | 11
09 |
| தென் | காலி
மாத்தறை

அம்பாந்தோட்டை | 10
08

07 |
| **மொத்தம்** | **196** | }<noinclude> |

</noinclude>
# லெவர்ன் காக்ஸ்


**லெவர்ன் காக்ஸ்** (மே 29,1972) (Laverne Cox) என்பவர் தொலைக் காட்சித் தொடர்களிலும் திரைப் படங்களிலும் நடித்து வரும் அமெரிக்க திருநங்கை ஆவார். ஆவணப் படங்களும் தயாரித்து வருகிறார். திருநங்கைகளின் உரிமைகளுக்காக எழுதியும் பேசியும் வருபவர். 2004 ஆம் ஆண்டில் 'டைம்' இதழ் தம் முகப்பு அட்டையில் இவர் படத்தைப் போட்டுக் கட்டுரை எழுதி சிறப்பித்தது.  

## இளமைக் காலம்

அமெரிக்காவில் அலபாமா மாநிலத்தில் மொபைல் என்னும் ஊரில் குளோரியா என்னும் மணமாகாத தாய்க்கு லெவர்ன் காக்ஸ் மகனாகப் பிறந்தார். அதே மகப் பேற்றில் மற்றொரு ஆண் குழந்தை பிறந்தது. அதற்கு லாமா என்று பெயர் சூட்டினார் தாய் குளோரியா. லெவர்ன் காகஸ் ஆணாகப் பிறந்தபோதிலும் பெண்ணுக்குரிய இயல்புகள் அவரிடம் இருந்தன. சக மாணவர்கள் இவரைக் கிண்டலும் கேலியும் செய்து அடித்துத் துன்புறுத்தினர். அவமானம் தாங்க முடியாமல் தற்கொலை செய்து கொள்ள முயன்றார் இருப்பினும் தாயின் அறிவுரை, ஆறுதல் மொழிகள் இவரைக் காப்பாற்றின. இளம் அகவையிலேயே நடனம் கற்றுக் கொண்டார் . பிர்மிங்காமில் உள்ள அலபாமா நுண்கலைப் பள்ளியில் லெவர்ன் காக்ஸ் தம் 14 ஆம் வயதில் சேர்ந்தார்.  

## பணிகள்

2003 ஆம் ஆண்டில் டாட்டர் ஆப் அரேபியா என்னும் படத்தில் பாலினத் தொழிலாளியாகக் காக்ஸ் நடித்தார். நெட்பிலிக்சு என்னும் இணையதளம் உருவாக்கிய 'தி ஆரஞ்ச் ஈஸ் தி நியூ பிலாக்' என்னும் நகைச்சுவைத் தொடரில் 'சோபியா' என்னும் திருநங்கை கதைப் பாத்திரத்தை ஏற்று நடித்தார். இதன் மூலம் இவர் பெயர் அமெரிக்கா முழுதும் பரவியது. திருநங்கைகள் பற்றிய இழிவான கருத்துகள் மறைந்து 'அவர்களும் சக மனிதர்களே' என்ற எண்ணம் வேரூன்றத் தொடங்கியது. திருநங்கைகள் தங்கள் அன்றாட வாழ்வில் எதிர் கொள்ளும் கொடுமைகளையும் வன் செயல்களையும் விவரிக்கும் தி டி வர்ட் (The T Word) என்னும் ஆவணப் படத்தைத் தயாரித்தார்.  
காக்ஸ் இப்போது கல்லூரிகளிலும் பல்கலைக்கழகங்களிலும் நிகழ்ச்சிகளில் கலந்துகொண்டு திருநங்கைகள் பற்றிய மக்களின் தவறான எண்ணங்களை மாற்றப் பரப்புரை செய்து வருகிறார்.  

## விருதுகள்

- வன்முறைக்கு எதிராகத் துணிந்தவர் விருது (2013)
- கிளாமர் இதழின் ஆண்டின் சிறந்த பெண் விருது (2014)
- தி கார்டியன் இதழின் ஆற்றல் வாய்ந்த திருநங்கையர் விருது (2014)
- பீப்பிள் இதழ் தேர்ந்தெடுத்த அழகான பெண்கள் பட்டியலில் இடம் (2015)
- டைம் இதழின் 100 செல்வாக்கு மிகுந்தோர் பட்டியலில் இடம் (2015)

## மேற்கோள்

http://imfromdriftwood.com/black-community-spotlight-laverne-cox/  

http://www.buzzfeed.com/mylestanzer/laverne-cox-is-on-the-cover-of-time-magazine#.slwwDo6mg
# இஸ்லாமிய பிற்படுத்தப்பட்ட வகுப்பினர் (தமிழ்நாடு)

**பிற்படுத்தப்பட்ட இசுலாமிய வகுப்பினர்** , கல்வி மற்றும் பொருளாதாரத்தில் பின் தங்கிய இசுலாமியர்களின் மேம்பாட்டிற்காக, கல்வி மற்றும் அரசு வேலை வாய்ப்புகளில் தமிழ்நாடு அரசு அரசாணை எண். 85. பிற்படுத்தப்பட்டவகுப்பு, மிகவும் பிற்படுத்தப்பட்ட வகுப்பு மற்றும் சிறுபான்மையினர் நலத்துறை, நாள் 29.7.2008 இன் படி பிற்படுத்தோர் வகுப்பினர்க்கான 30% இட ஒதுக்கீட்டில் இசுலாமிய பிற்படுத்தப்பட்ட வகுப்பினர்க்கு 3.5% உள் ஒதுக்கீடு செய்யப்பட்டுள்ளது.  

## பிற்படுத்தப்பட்ட இசுலாமிய வகுப்பினர்கள்
1. அன்சார்
1. தக்கானி முஸ்லீம்
1. துதிகுலா
1. லப்பை, இராவுத்தர் மற்றும் மரைக்காயர் உட்பட (அவர்கள் பேசும் மொழி தமிழ் அல்லது உருதுவாக இருப்பினும்)
1. மாப்பிள்ளா
1. ஷேக்
1. சையத்
# 1743



**1743** (**MDCCIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.  

## நிகழ்வுகள்
<onlyinclude>  
- பெப்ரவரி 21 &ndash; ஜார்ஜ் ஆண்டெலின் சாம்சன் நாடகம் இலண்டனில் அரங்கேறியது.
- ஆகஸ்டு 7 - உருசிய-சுவீடியப் போர் (1741-1743): உருசியாவும் சுவீடனும் ஆபோ ஒப்பந்தத்தைல் கையெழுத்திட்டன.
- செப்டம்பர் 13 - பெரிய பிரித்தானியா, ஆசுதிரியா, சார்தீனியா ஆகிய நாடுகளுக்கிடையே உடன்பாடு (புழுக்களின் உடன்பாடு) எட்டப்படது.
- நவம்பர் 5 - புதன் கோளின் கடப்பு அவதானிக்கப்பட்டது.
</onlyinclude>  
## பிறப்புகள்
- ஏப்ரல் 13 - தாமஸ் ஜெஃவ்வர்சன், அமெரிக்காவின் 3ஆவது குடியரசுத் தலைவர் (இ. 1826)
- மே 20 - டூசான் லூவர்சூர், எயிட்டிய கிளர்ச்சியாளர் (இ. 1803)
- ஆகஸ்டு 26 - அந்துவான் இலவாசியே, பிரெஞ்சு வேதியியலாளர் (இ. 1794)

## இறப்புகள்
- செப்டம்பர் 21 - இரண்டாம் ஜெய் சிங், ஆம்பூர் மன்னர் (பி. 1688)

## 1743 நாட்காட்டி
# வாசி



, ஃஆர்வார்டு பல்கலைக்கழகம் - DSC05732]]  

**வாசி (Adze)** (; மாற்று வடிவம்: **வாய்ச்சி (adz)**) என்பது கூரிய வெட்டும் முனையுள்ள தொல்பழம் விளிம்புவகைக் கருவி ஆகும். இது கற்காலத்தில் இருந்தே பயன்பாட்டில் உள்ளது. இவை மரவேலையில் கையால் மரத்தைச் செதுக்கவோ பரப்பைச் சீராக்கவோ கோடரியைப் போலவே பயன்படுகின்றன. ஆனால் இதில் வெட்டும் விளிம்பு பிடிக்குச் செங்குத்தாக அமையும். இதில் கைவாசி, வாய்ச்சி என இருவகை உண்டு. கைவாசி சிறு கைப்பிடியுள்ள கருவியாகும். வாசி என்பது இருகைகளாலும் வீச்சுடன் கால்மட்டத்தில் கையாளும் நீண்ட பிடியுடைய கருவியாகும். இதில் வெட்டும் அலகு கார் அல்லது ஏர்க்கொழுவைப் போல கருவித்தண்டுக்குச் செங்குத்தாக அமையும்.ஆனால் கோடரியின் அலகு கைப்பிடிக்கு இணையாகவே அமையும். இதைப் போன்ற ஆனால் மொக்கையன வெட்டு விளிம்புள்ள தரையைக் கொத்தும் கருவி குறடு அல்லது கொட்டு எனப்படுகிறது.  

## வரலாறு

மைக்ரோனேசிய மரக்கலத்துக்கான வாசி பொருத்திய துடுப்பு]]  

### ஆப்பிரிக்கா

எகிப்தில் மூன்றாம் பேரரசு காலம் முதல் வாசி பயன்பாட்டில் இருந்துள்ளது. தொடக்கத்தில் வாசிகள் பளிங்குக் கற்களால் செய்யப்பட்டன. ஆனால் முந்துபேரரசுக் கால எகிப்திலேயே கற்களுக்கு மாற்றாக செம்பு வாசிகள் வழக்கில் வந்துள்ளன.கல்வாசிகள் பிடியுடன் கட்டிப் பயன்படுத்தப்பட்டன. ஆனால் செம்பு வாசிகள் பிடித் துளையில் செருகிப் பொருத்தப்பட்டன. எகிப்திய வாசிகளை அருங்காட்சியகத்திலும் பெட்ரி அருங்காட்சியக வலைத்தளத்திலும் காணலாம்.  

## குறிப்புகளும் மேற்கோள்களும்

- The section about types of adzes is based on a Quicksilver Wiki article at A Glossary of Terms For Traditional Timber Framing (Timberbee) under the terms of the , last accessible 25 July 2006.

## நூற்றொகை

- Leo Verhart, *Contact in stone: adzes, Keile and Spitzhauen in the Lower Rhine Basin.* Neolithic stone tools and the transition from Mesolithic to Neolithic in Belgium and the Netherlands, 5300-4000 cal BC. **Journal of Archaeology in the Low Countries** 4-1 (October 2012)
# அபய்பூர் தொடருந்து நிலையம்



**அபய்பூர் தொடருந்து நிலையம்**, இந்திய மாநிலமான பீகாரின் லக்கிசராய் மாவட்டத்தில் உள்ள அபய்பூரில் உள்ளது.  

## நின்று செல்லும் வண்டிகள்
இங்கு நின்று செல்லும் வண்டிகளின் பட்டியல்:  
- அமர்நாத் விரைவுவண்டி
- ஜனசேவா விரைவுவண்டி
- பிரம்மபுத்திரா மெயில்
- கியுல் - ஜமால்பூர் வண்டி
- ராஜ்கிர் - ஹவுரா பயணியர் விரைவுவண்டி
# உருபீடியம் வெள்ளி அயோடைடு

**ருபீடியம் வெள்ளி அயோடைடு** (Rubidium silver iodide) என்பது RbAg<sub>4</sub>I<sub>5</sub> என்ற மூலக்கூற்று வாய்ப்பாடு கொண்ட முத்தனிமச் சேர்ம வகையாகும். வழக்கத்திற்கு மாறான திடப்பொருளாக விளங்கும் இம்முத்தனிமச் சேர்மத்தின் கடத்துத் திறன், வெள்ளி அயனிகள் படிக அணிக்கோவைக்கு உட்புறத்திலேயே நகர்வதை அடிப்படையாகக் கொண்டிருக்கிறது. 146 <sup>0</sup> வெப்பநிலையில் ஆல்ஃபா நிலை வெள்ளி அயோடைடு.  

ருபீடியம் வெள்ளி அயோடைடு 1970 ஆம் ஆண்டில் மின்கலன்களுக்கான திண்ம மின்பகுளியாக பரிந்துரைக்கப்பட்டது. வெள்ளி மற்றும் ருபீடியம் அயோடைடு மின்முனைகள் இரண்டையும் இணைக்கும் இணையலாக இது பயன்படுத்தப்பட்டது  

}}
# சிரோஹி மாவட்டம்

**சிரோஹி மாவட்டம்**, இந்திய மாநிலமான இராஜஸ்தானில் உள்ளது. இதன் தலைமையகம் சிரோஹியில் அமைந்துள்ளது. ஆபு சாலை என்ற ஊர், இந்த மாவட்டத்தின் பெரிய நகரம் ஆகும்.  

## அரசியல்
இந்த மாவட்டம் ஐந்து வட்டங்களாகப் பிரிக்கப்பட்டுள்ளது.  

## ஆட்சிப் பிரிவுகள்

## பொருளாதாரம்
இந்திய அரசின் ஊராட்சித் துறை அமைச்சகம் எடுத்த கணக்கெடுப்பில், பின்தங்கிய 250 மாவட்டங்களில் இதுவும் ஒன்று எனத் தெரியவந்தது. இந்த மாவட்டம், பின்தங்கிய பகுதிக்கு வழங்கப்படும் நிதியை பெறுகிறது.
# ஆபு ரோடு தொடருந்து நிலையம்



**ஆபு ரோடு தொடருந்து நிலையம்**, இந்திய மாநிலமான ராஜஸ்தானிலுள்ள சிரோஹி மாவட்டத்துக்கு உட்பட்ட ஆபு ரோடு என்ற நகரத்தில் உள்ளது.  

## தொடர்வண்டிகள்

:மும்பைக்கு செல்லும் வண்டிகள்  
| வண்டி எண் | வண்டியின் பெயர் | கிளம்பும் இடம் | வந்துசேரும் இடம் | இயக்கப்படும் நாட்கள் |
| --- | --- | --- | --- | --- |
| 14707/08 | ரணக்பூர் விரைவுவண்டி | பிகானேர் | பாந்திரா | நாள்தோறும் |
| 12479/80 | சூர்யநாகரி விரைவுவண்டி | சோத்பூர் | பாந்திரா முனையம் | நாள்தோறும் |
| 12990/89 | அஜ்மேர் தாதர் விரைவுவண்டி | அஜ்மீர் | தாதர் | புதன், வெள்ளி, ஞாயிறு |
| 19066/65 | பாந்திரா முனையம் - ஜோத்பூர் விரைவுவண்டி | சோத்பூர் | பாந்திரா முனையம் | சனி |
| 12215/16 | தில்லி சராய் ரோகில்லா- பாந்திரா முனையம் கரீப் ரத் விரைவுவண்டி | தில்லி சராய் ரோகில்லா தொடருந்து நிலையம் | பாந்திரா முனையம் | திங்கள், செவ்வாய், வியாழன், சனி |
| 22452/51 | சண்டிகர் - பாந்திரா முனையம் அதிவிரைவுவண்டி | சண்டிகர் | பாந்திரா முனையம் | ஞாயிறு |
| 19028/27 | பாந்திரா முனையம் - ஜம்மு தாவி விவேக் எக்ஸ்பிரஸ் | ஜம்மு தாவி | பாந்திரா முனையம் | திங்கள் |
| 19708/07 | ஆரவல்லி விரைவுவண்டி | ஜெய்ப்பூர் | பாந்திரா முனையம் | நாள்தோறும் |
| 12489/90 | பிகானேர் தாதர் அதிவிரைவுவண்டி | பிகானேர் | தாதர் | செவ்வாய், சனி |

:கான்பூருக்கு செல்லும் வண்டிகள்  
- கோரக்பூர் வண்டிகள்
- வாரணாசி - அகமதாபாத் விரைவுவண்டி
- சுல்தான்பூர் - அகமதாபாத் விரைவுவண்டி

:தில்லிக்கு செல்லும் வண்டிகள்  

- சுவர்ண ஜெயந்தி ராஜதானி விரைவுவண்டி
- ஆஷ்ரம் எக்ஸ்பிரஸ்
- ஹரித்வார் மெயில்
# இணையப் புகழ்மண்டபம்


**இணையப் புகழ்மண்படம்** (*Internet Hall of Fame*) என்பது 2012-ஆம் ஆண்டு இணையக் கழகம் நிறுவிய ஒரு வாழ்நாள் சாதனை விருது ஆகும். இவ்விருது இணையத்தின் வளர்ச்சி, முன்னேற்றத்துக்குப் பெரும் பங்காற்றியோரைச் சிறப்பிக்கும் நோக்கில் வழங்கப்படுகிறது. வின்டு செர்ப்பு, திம் பேர்னேர்சு-லீ, இரிச்சர்டு சிட்டால்மேன், இலினசு தோர்வால்டுசு முதலியோர் இதன் தொடக்க உறுப்பினர்களுள் சிலர்.  

## நோக்கம்
2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.  

இவ்விருதை இன்னாருக்கு அளிக்கலாம் என்ற முன்மொழிவுகளை முறையான விண்ணப்பங்கள் மூலம் எவரும் தரலாம். இவர்களில் யார் தெரிவு பெறுவார்கள் என்ற இறுதி முடிவுக்கு இணையப் புகழ்மண்டபத்தின் ஆலோசனைக் குழு பொறுப்பெடுக்கும்.  

## வரலாறு
ஏப்பிரல் 23, 2012 அன்று சுவிட்சர்லாந்தின் செனீவாவில் இணையக் கழகம் நடத்திய மாநாட்டில் 33 தொடக்க உறுப்பினர்கள் புகழ்மண்டபத்தில் இடம்பெற்றனர். 2014 இல் 24 பேர் இப்புகழ்மண்படத்தில் இடம்பெற்றனர். இவர்களின் பெயர்கள் ஆங்காங்கில் நடைபெற்ற நிகழ்வில் அறிவிக்கப்பட்டன.
# ராஷ்டிரிய சீக்கியர் இயக்கம்

**ராஷ்டிரிய சீக்கியர் இயக்கம்** (Rashtriya Sikh Sangat), என்பது சீக்கியர்களின் சமூக கலாச்சார அமைப்பாகும். இவ்வமைப்பு ராஷ்டிரிய சுயம்சேவாக் சங்கத்துடன் இணைந்து செயல்படுகிறது. 24 நவம்பர் 1986ஆம் ஆண்டில் குருநானக் பிறந்த நாளான்று துவக்கப்பட்டது. இவ்வமைப்பு இந்து – சீக்கியர்களுக்கிடையே நட்புப் பாலமாக செயல்படுகிறது.  
23 சூலை 2004 அன்று ராஷ்டிரிய சீக்கியர் இயக்கத்தை, சீக்கிய சமயத்திற்கு எதிரான அமைப்பு என சீக்கிய மத பீடம் அறிவித்தது.
# ஜி. எஸ். சரத்சந்திரா

**ஜி. எஸ். சரத்சந்திரா** (G.S. Sharat Chandra, 1935-2000) என்பவர் இந்தியாவில் பிறந்த ஆங்கிலக் கவிஞர், புதின ஆசிரியர் மற்றும் எழுத்தாளர் ஆவார். அவருடைய எழுத்தாக்கங்கள் இந்தியாவிலிருந்து அமெரிக்காவுக்குக் குடியேறியவர்களின் எண்ணங்களையும் உணர்வுகளையும் விவரிப்பனவாக அமைந்துள்ளன.  

தொடக்கத்தில் இந்தியாவில் சட்டப் படிப்பு படித்துப் பின்னர் 1960 இல் அமெரிக்காவுக்குச் சென்றார். அங்கு அயோவா எழுத்தாளர்கள் பணிமனையில் கவின் கலை முதுவர் என்னும் படிப்பை முடித்தார். பின்னர் மிசவுரி கான்சாஸ் சிட்டி பல்கலைக் கழகத்தில் ஆங்கிலப் பேராசிரியராகப் பணி (1983-2000) ஆற்றினார். அவர் எழுதிய கவிதைத் தொகுதி பேமிலி ஆப் மிர்ரர்ஸ் புலிட்சர் பரிசுக்குப் பரிந்துரைக்கப்பட்டது.  

சரத் சந்திரா 10 நூல்கள் எழுதியுள்ளார். சமற்கிருதம் மற்றும் ஆங்கில நூல்களை கன்னடத்தில் மொழி பெயர்த்துள்ளார். புத்தாக்க எழுத்துப் படைப்புகளுக்காகப் பெல்லோசிப் பெற்றார். லைப்ரரி ஆப் காங்கிரஸ், ஆக்சுபோர்டு மற்றும் டப்ளின் ஆகிய இடங்களில் கவிதைகள் வாசித்தார். இவருடைய படைப்புகள் அமெரிக்கன் பொயட்ரி ரிவ்யூ, லண்டன் மேகசீன், தி நேசன் பார்டிசன் ரிவ்யூ போன்ற இதழ்களில் வெளியாகியுள்ளன. உலகத்தில் பல நாடுகளுக்குச் சென்ற அனுபவம் இவருக்கு உண்டு.  

## எழுதிய முக்கிய நூல்கள்

- April in Nanjangud, Alan Ross Ltd., London Magazine Editions, 1971;
- Once or Twice, Hippopotamus Press, UK, 1974;
- The Ghost of Meaning, Lewis-Clark State College, Confluence Press, Idaho, 1976;
- Heirloom, Oxford University Press, 1982;
- Family of Mirrors, BkMk Press, 1993;
- Immigrants of Loss, Hippopotamus Press, 1993–94,
- Sari of the Gods, 1998.

- http://www.amazon.co.uk/Nanjangud-G-S-Sharat-Chandra-Magazine-Editions/dp/B0014B5QGW
- https://weberstudies.weber.edu/archive/archive%20B%20Vol.%2011-16.1/Vol.%2015.1/15.1Chandrapoetry.htm
# உருபீடியம் பெர்குளோரேட்டு


**ருபீடியம் பெர்குளோரேட்டு** *(Rubidium perchlorate)* என்பது RbClO4, என்ற மூலக்கூற்று வாய்ப்பாடு கொண்டிருக்கும் ருபீடியத்தின் பெர்குளோரேட்டு உப்பாகும். மற்ற பெர்குளோரேட்டுகள் போல இதுவும் ஓர் ஆக்சிசனேற்றியாகும். ருபீடியம் பெர்குளோரேட்டு இரண்டு பல்லுருத் தோற்றங்களில் காணப்படுகிறது. 279 <sup>0</sup> செ வெப்பநிலைக்கு குறைவான வெப்பநிலையில், அணிக்கோவை மாறிலிகள் a = 0.927 நி.மீ, b = 0.581 நி.மீ, c = 0.753 நி.மீ என்ற அளவீடுகள் கொண்ட நேர்சாய்சதுரப் படிகவமைப்பிலும், 279 <sup>0</sup> செ வெப்பநிலைக்கு அதிகமான வெப்பநிலையில் அணிக்கோவை மாறிலி a = 0.770 நி.மீ கொண்ட கனசதுரப் படிகவமைப்பிலும் காணப்படுகிறது.  

தண்ணீரில் ருபீடியம் பெர்குளோரேட்டின் கரைதிறன் அட்டவணை;  

| 17.39 |
| --- |

## மேர்கோள்கள்

## வெளி இனைப்புகள்
- MSDS at Science Lab
# சி. சிவமோகன்


**சிவப்பிரகாசம் சிவமோகன்** (*Sivapragasam Sivamohan*) இலங்கைத் தமிழ் மருத்துவரும், அரசியல்வாதியும், நடாளுமன்ற உறுப்பினரும் ஆவார்.  

## அரசியலில்
சிவமோகன் 2013 மாகாண சபைத் தேர்தலில் ஈழமக்கள் புரட்சிகர விடுதலை முன்னணியின் சார்பாக தமிழ்த் தேசியக் கூட்டமைப்பு வேட்பாளராக முல்லைத்தீவு மாவட்டத்தில் போட்டியிட்டு 1வது வட மாகாண சபைக்கு தெரிவானார். இவர் தனது பதவிப் பிரமாணத்தை வவுனியாவில் சட்டத்தரணி கே. தயாபரன் முன்னிலையில் 2013 அக்டோபர் 16 இல் எடுத்துக் கொண்டார். இவர் வட மாகாண அரசில் சுகாதார மற்றும் நாட்டு மருத்துகள் அமைச்சின் ஆலோசகராக நியமிக்கப்பட்டார்.  

சிவமோகன் வன்னி மாவட்டத்தில் 2015 நாடாளுமன்றத் தேர்தலில் தமிழ்த் தேசியக் கூட்டமைப்பின் வேட்பாளராகப் போட்டியிட்டு 18,412 விருப்பு வாக்குகள் பெற்று நாடாளுமன்றத்துக்கு முதன் முறையாகத் தெரிவானார்.  

சிவமோகன் 2020 நாடாளுமன்றத் தேர்தலில் மீண்டும் வன்னி மாவட்டத்தில் போட்டியிட்டுத் தோல்வியடைந்தார்
# சுவ்ரா முகர்ஜி



**சுவ்ரா முகர்ஜி** (*Suvra Mukherjee*, 17 அக்டோபர் 1940 - 18 ஆகத்து 2015) இந்திய எழுத்தாளரும், ஓவியரும், இந்தியக் குடியரசுத் தலைவர் பிரணாப் முகர்ஜியின் துணைவியும் ஆவார். இதனால் இவர் இந்தியாவின் முதல் சீமாட்டி ஆவார்.  

## பிறப்பும், வாழ்க்கையும்
சுவரா முகர்ஜி தற்போதய வங்கதேசத்தின், ஜெஸ்சார் என்ற பகுதியில் 1940 இல் பிறந்தார். அவருக்கு பத்து வயதாக இருந்தபோது அவரது குடும்பம் கொல்கத்தாவுக்கு குடிபெயர்ந்தது. 1957 சூலை, 13இல் பிரணப் முகர்ஜிக்கும் இவருக்கும் திருமணம் நடைபெற்றது. இவர்களுக்கு அபிஜித், இந்திரஜித், இரு மகன்களும், சர்மிஷ்டா என்ற மகளும் உள்ளனர். அபிஜித் மேற்கு வங்காளம், ஜங்கிப்பூர் மக்களவைத் தொகுதியின் இந்திய தேசிய காங்கிரசு கட்சி நாடாளுமன்ற உறுப்பினராக உள்ளார்.  

## பணிகள்
இரவீந்திரநாத் தாகூரின் இரசிகையான சுவ்ரா ஒரு பாடகியாக செயற்பட்டார். *கீதாஞ்சலி ட்ரூப்* என்ற பெயரில் தாகூரின் பாடல்களையும், கவிதைகளையும் பல்வேறு நிகழ்ச்சிகளாக இந்தியாவிலும், வெளிநாடுகளிலும் அரங்கேற்றினார். ஒரு ஓவியராக சிலருடன் சேர்ந்தும், தனியாகவும் ஒவியக் கண்காட்சிகளும் நடத்தினார்.
# ஞானமுத்து சிறிநேசன்


**ஞானமுத்து சிறிநேசன்** (*Gnanamuttu Sirinesan*, பிறப்பு: 01 சூலை 1960) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.  

## வாழ்க்கைச் சுருக்கம்
ஞானமுத்து சிறிநேசன் மட்டக்களப்பு, படுவான்கரை, மகிழவெட்டுவான் என்ற ஊரில் ஞானமுத்து, பூரணம்மா ஆகியோருக்குப் பிறந்தவர். தந்தையார் ஒரு கிராம சேவை அலுவலர். ஆரம்பக் கல்வியை மகிழவெட்டுவான் தமிழ்க் கலவன் பாடசாலையிலும், உயர்கல்வியை வந்தாறுமூலை மத்திய மகா வித்தியாலயத்திலும் கற்றார்.  

## அரசியலில்
சிறிநேசன் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பின் வேட்பாளராக மட்டக்களப்பு மாவட்டத்தில் 2015 நாடாளுமன்றத் தேர்தலில் போட்டியிட்டு, மட்டக்களப்பு மாவட்டத்தில் அதிகூடிய விருப்பு வாக்குகள் (48,821) பெற்று நாடாளுமன்றத்திற்குத் தெரிவானார்.
# புள்ளி எதிரொளிப்பு


வடிவவியலில் **புள்ளி எதிரொளிப்பு** (*point reflection*) என்பது யூக்ளிடிய வெளியின் சமவளவை உருமாற்றமாகும். இது **ஒரு புள்ளியில் நேர்மாற்றம்** அல்லது **புள்ளி நேர்மாற்றம்** (*inversion in a point*, **inversion through a point**, **central inversion**) எனவும் அழைக்கப்படும். புள்ளி எதிரொளிப்பால் மாறமலிருக்கும் ஒரு பொருளானது *புள்ளி சமச்சீர்* கொண்டது எனப்படும் மேலும் ஒரு பொருள் அதன் மையத்தைப் பொறுத்த எதிரொளிப்பால் மாறாமல் இருக்குமானால் *மையச் சமச்சீர்* கொண்டது எனவும் கொள்ளப்படும்.  

## எடுத்துக்காட்டுகள்

இருபரிமாணத்தில் புள்ளி எதிரொளிப்பானது 180-பாகை சுழற்சிக்குச் சமமானது. முப்பரிமாணத்தில், 180-பாகை சுழற்சியுடன் சுழற்சி அச்சுக்குச் செங்குத்தான தளத்தில் எதிரொளிப்பு இரண்டு இணைந்த உருமாற்றமாகும். *n* -பரிமாணத்தில், *n* இரட்டை எண்ணாக இருக்கும்போது புள்ளி எதிரொளிப்பு திசைப்போக்கைப் பாதுகாக்கும் உருமாற்றமாகவும், *n* ஒற்றையெண்ணாக இருந்தால் திசைப்போக்கை எதிர்மாற்றும் உருமாற்றமாகவும் அமையும்.  

## வாய்பாடு
யூக்டிய வெளி **R**<sup>*n*</sup> இல் **p** புள்ளியில் திசையன் **a** இன் நேர்மாற்றம் கீழ்வரும் வாய்ப்பாட்டால் பெறப்படும்:  

:<math>\mathrm{Ref}_\mathbf{p}(\mathbf{a}) = 2\mathbf{p} - \mathbf{a}.</math>  

புள்ளி **p** ஆதியாக இருக்கும்பட்சத்தில், **a** திசையனின் நேர்மாற்றம் அதன் எதிர்திசையன் (**-a**) ஆகும்.  

யூக்ளிடிய வடிவவியலில் *P* யைப் பொறுத்து புள்ளி *X* இன் நேர்மாற்றம் *X** எனில் *X* , *X** ஐ இணைக்கும் கோட்டுத்துண்டின் நடுப்புள்ளியாக *P* அமையும். அதாவது, **XP** , **PX*** இரண்டும் சம திசையன்கள்.  

*P* இல் எதிரொளிப்பின் வாய்பாடு:  

:**x***=2**a**&minus;**x**  

இந்த வாய்ப்பாட்டில், **a**, **x** and **x*** ஆகிய மூன்றும் முறையே திசையன்கள் *P*, *X* *X** இன் நிலைத் திசையன்கள்.  

இந்தப் புள்ளி எதிரொளிப்பானது ஒரேயொரு நிலைத்த புள்ளி (*P*) , மட்டுமேயுடைய, சமவளவு உருமாற்றச் சுருள்வான கேண்முறை உருமாற்றமாக இருக்கும்.  

## புள்ளி நேர்மாற்றங்களின் குலம்
இருபரிமாணத்தில் ஒரு பெயர்ச்சியாகும்]]  
இரு புள்ளி எதிரொளிப்புகளின் தொகுப்பு ஒரு பெயர்ச்சியாகும். குறிப்பாக **p** இல் நடைபெறும் எதிரொளிப்பைத்தைத் தொடர்ந்து **q** இல் நடைபெறும் எதிரொளிப்பானது, 2(**q** &ndash; **p**) திசையன் தரும் பெயர்ச்சிக்குச் சமமாக இருக்கும்.
# சார்ல்ஸ் நிர்மலநாதன்


**இருதயநாதன் சார்ல்சு நிர்மலநாதன்** (*Iruthayanathan Charles Nirmalanathan*; பிறப்பு: 24 நவம்பர் 1975) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.  

## வாழ்க்கைக் குறிப்பு
நிர்மலநாதன் 1975 நவம்பர் 24 இல் பிறந்தார். இவர் இலங்கைத் தமிழரசுக் கட்சி உறுப்பினராவார்.  

## அரசியலில்
நிர்மலநாதன் 2013 வடமாகாண சபைத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக மன்னார் மாவட்டத்தில் போட்டியிட்டார். இவர் மாவட்டத்தில் விருப்பு வாக்குகளில் நான்காவதாக வந்ததால் வட மாகாண சபைக்குத் தெரிவாகவில்லை. பின்னர் அவர் 2015 நாடாளுமன்றத் தேர்தலில் தமிழரசுக் கட்சியின் சார்பில் ததேகூ வேட்பாளராக வன்னி மாவட்டத்தில் போட்டியிட்டு வன்னி மாவட்டத்தில் அதிக விருப்பு வாக்குகள் (34,620) பெற்று நாடாளுமன்றத்திற்குத் தெரிவானார். 2020 நாடாளுமன்றத் தேர்தலில் மீண்டும் போட்டியிட்டு நாடாளுமன்றத்திற்குத் தெரிவானார்.  

## தேர்தல் வரலாறு
**சார்ல்சு நிர்மலநாதனைன் தேர்தல் வரலாறு**

| 2013 வடமாகாணசபை | வன்னி மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= | **தெரிவு** |  |
| --- | --- | --- | --- | --- | --- | --- |
| 2020 நாடாளுமன்றம் | வன்னி மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= | **தெரிவு** | } |
# மீடியாவிக்கி:Alllogstext

இது சுற்றுக்காவல் தவிர்ந்த அனைத்துப் பதிகைகளினதும் இணைந்த பதிகை ஆகும்:  
:**செயற்படுத்தியவர்** யார்? – **"செயல்படுபவர்"** என்பதில் முன்னொட்டு இன்றிப் பயனர் பெயரை உள்ளிடவும்.  
:ஒரு செயலால் **மாற்றப்பட்ட** பக்கம் அல்லது பயனர் – பக்கத்தின் பெயரை அல்லது பயனர் பெயரை (**"பயனர்:"** என்ற முன்னொட்டுடன்) **"இலக்கு"** என்பதில் உள்ளிடவும்.
# அப்பி99



**அப்பி99** (*Happy99*) அல்லது **கா** (*Ska*) அல்லது **ஐ-வேம்** (*I-Worm*) என்பது மைக்குரோசாபிட்டு விண்டோசுக் கணினிகளைத் தாக்கிய ஒரு கணினிப் புழு ஆகும். இது 1999 சனவரி நடுப்பகுதியில் மின்னஞ்சல் வழியாகவும் இயூசுநெற்று வழியாகவும் பரவியது. இப்புழுவானது கணினியின் பயனர் அறியாமலேயே கணினிச் செயன்முறைகளின் பின்னணியில் இயங்கக்கூடியது.  

## முக்கியத்துவம்
போல் ஓலுடுபீலுட்டால் (Paul Oldfield) "மின்னஞ்சல் வழியாக விரைவாகப் பரவிய முதல் நச்சுநிரல்" என அப்பி99 குறிப்பிடப்பட்டது. கொம்பியூற்றர் செக்கியூரிற்றி ஆண்டுபுக்கில் (Computer Security Handbook) "முதல் புதிய புழு" என அப்பி99 குறிப்பிடப்பட்டுள்ளது. தானாகவே பரவும் இன்னொரு நச்சுநிரலான எட்சுப்புளோர்சிப்பை உருவாக்குவதற்கான ஒரு வார்ப்புருவாகவும் இது பயன்படுத்தப்பட்டது.
# சனநாயக மக்கள் விடுதலை முன்னணி


**சனநாயக மக்கள் விடுதலை முன்னணி** (*Democratic People's Liberation Front*, DPLF) என்பது இலங்கையில் பதிவு செய்யப்பட்ட ஓர் அரசியல் கட்சி ஆகும். இது தமிழீழ மக்கள் விடுதலைக் கழகத்தின் (புளொட்) அரசியல் பிரிவாகும். இக்கட்சி 1988 இல் தோற்றுவிக்கப்பட்டது. இதன் தலைவராக தர்மலிங்கம் சித்தார்த்தன் உள்ளார்.  

சனநாயக மக்கள் விடுதலை முன்னணி வன்னி மாவட்டத்தில் 1994 நாடாளுமன்றத் தேர்தலில் போட்டியிட்டு 3 இடங்களைக் கைப்பற்றியது. 2000 தேர்தலில் இக்கட்சி எந்த இடத்தையும் பெறவில்லை. 2001 தேர்தலில் தலைவர் தர்மலிங்கம் சித்தார்த்தன் மட்டுமே வெற்றி பெற்று நாடாளுமன்றம் சென்றார். 2004, 2010 தேர்தல்களில் எவரும் வெற்றி பெறவில்லை.
# 1742



**1742** (**MDCCII**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.  

## நிகழ்வுகள்
<onlyinclude>  
- ஜனவரி 24 - ஏழாம் சார்லசு புனித உரோமைப் பேரரசின் மன்னனாக முடிசூடுனார்.
- ஆன்டர்சு செல்சியசு செல்சியசு வெப்பநிலை அலகைப் பரிந்துரைத்தார்.
- *டான் குய்க்ஸோட்* வெளியிடப்பட்டது.
- பெரம்பூர் சென்னையுடன் இணைக்கப்பட்டது.
</onlyinclude>  
## பிறப்புகள்
- டிசம்பர் 9 &ndash; காரல் வில்லெம் சீலெ, சுவீடிய வேதியியலாளர் (இ. 1785)
- தாயுமானவர், தமிழ்ப் புலவர் (பி. 1705)

## இறப்புகள்
- ஜனவரி 14 - எட்மண்டு ஏலி, ஆங்கிலேய வானியலாளர் (பி. 1656)
- பெப்ரவரி 4 - வீரமாமுனிவர், இத்தாலியத் துறவி (பி. 1680)
# பொள்ளாச்சி மாப்பிள்ளை



**பொள்ளாச்சி மாப்பிள்ளை** என்பது 2010ஆவது ஆண்டில் ஆர். லெட்சுமணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுசன், கவுண்டமணி ஆகியோர் முக்கிய கதாபாத்திரங்களில் நடித்த இத்திரைப்படத்தை மங்கை அரிராஜன் தயாரித்திருந்தார். தேவாவின் இசையமைப்பில் உருவான இத்திரைப்படம், சில தாமதத்திற்கு பிறகு 2010 சூலை மாதத்தில் வெளியானது. இது சிறப்பான வரவேற்பை பெற்றாலும் வணிக ரீதியாக வெற்றிபெறவில்லை.  

## நடிகர்கள்
- சத்யராஜ்
- கவுண்டமணி
- சுசன்
- மணிவண்ணன் - மஞ்சு
- வினு சக்ரவர்த்தி - முத்து கவுண்டர்
- டி. பி. கஜேந்திரன்
- அலெக்சு
- அபிநயஸ்ரீ
# விடிவி கணேஷ்


**விடிவி கணேஷ்** (*விடிவி கணேஷ்*) என்றறியப்படும் **கணேஷ் ஜனார்தனன்**, திரைப்பட நடிகரும், தயாரிப்பாளருமாவார். இவர் தனது தனது கரகரப்பான குரலாலும் சிலம்பரசனுடன் நடித்த திரைப்படங்களாலும் நன்கு அறியப்படுகிறார்.  

தான் தயாரித்த விண்ணைத்தாண்டி வருவாயா திரைப்படம் மூலம் அனைவருக்கும் பரிச்சயமானார். காக்க காக்க திரைப்படத்தின் ஒளிப்பதிவாளர் தோற்றத்தில் தோன்றிய அவருக்கு இது ஒரு மிகப்பெரிய திருப்புமுனையாக அமைந்தது. தனது தயாரிப்பு நிறுவனமான விடிவி என்பதை பெயரின் அடைமொழியாக இணைத்துக் கொண்டார். வானம் திரைப்படம் வழியாக “பஜனை” கணேஷ் என்னும் பாத்திரத்தில் சிலம்பரசனுடன் மீண்டும் இணைந்தார். கணேஷ், சிம்புவின் ஒஸ்தி திரைப்படத்திலும் ஒரு முக்கிய வேடத்தில் நடித்திருந்தார். 2013-ம் ஆண்டு வெளியான நவீன சரஸ்வதி சபதம் திரைப்படத்தில் ஒரு முக்கிய கதாப்பாத்திரத்தில் நடித்திருந்தார்.  

## நடிகராக நடித்த திரைப்படங்கள்
**விடிவி கணேஷ் நடிகராக நடித்த திரைப்படங்கள்**

| ஆண்டு | படத்தின் பெயர் | பாத்திரம் |  |
| --- | --- | --- | --- |
| 2006 | வேட்டையாடு விளையாடு | தர்மா |  |
| 2007 | பச்சைக்கிளி முத்துச்சரம் | சுந்தர் |  |
| 2008 | வாரணம் ஆயிரம் | அந்தோனி |  |
| 2010 | விண்ணைத்தாண்டி வருவாயா | கணேஷ் | விஜய் விருதுக்காக பரிந்துரைக்கப்பட்டார் |
| *யே மாய சேசாவே* | தெலுங்கு திரைப்படம் |  |  |
| 2011 | வானம் | “பஜனை” கணேஷ் |  |
| *ஒஸ்தி* | நெடுவாளியின் தந்தையாக |  |  |
| 2012 | *போடா போடி* | அர்சுனனின் மாமாவாக | SIIMA விருதுக்காகப் பரிந்துரைக்கப்பட்டார் |
| நீ தானே என் பொன்வசந்தம் | கணேஷ் | சிறப்புத் தோற்றம் |  |
| 2013 | கண்ணா லட்டு தின்ன ஆசையா | கிருஷ்ணமூர்த்தி |  |
| *நவீன சரஸ்வதி சபதம்* | கணேஷ் |  |  |
| 2014 | இங்க என்ன சொல்லுது | கணேஷ் | எழுத்தும் இயக்கமும் |
| தலைவன் |  |  |  |
| வல்லவனுக்கு புல்லும் ஆயுதம் | தீர்க்கதர்சி |  |  |
| கப்பல் | நெல்சன் |  |  |
| 2015 | வாலு |  |  |
| வாலிப ராஜா |  |  |  |
| ரோமியோ ஜூலியட் |  |  |  |
| வேட்டை மன்னன் |  |  |  |
| இனிமே இப்படித்தான் |  |  |  |
| திரிஷா இல்லனா நயன்தாரா |  |  |  |
# இரண்டு முகம்


**இரண்டு முகம்** என்பது 2010ஆவது ஆண்டில் அரவிந்த் ராஜ் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், கரண் ஆகியோர் முக்கிய கதாபாத்திரங்களில் நடித்திருந்தனர்.2010 செப்டம்பர் 3 அன்று வெளியான இத்திரைப்படம் இந்திய அரசியலில் உள்ள குறைகளை சுட்டிக்காட்டியது.  

## நடிகர்கள்
- சத்யராஜ் - சர்வேசுவரன்
- கரண் - பார்த்தசாரதி
- சுகானி கலிதா - பவித்ரா
- அனு ஹாசன் - சர்வேசுவரனின் மனைவி
- நாசர் - தமிழ் சக்தி
- லிவிங்ஸ்டன் - பார்த்தசாரதியின் மாமா
- அனுராதா கிருஷ்ணமூர்த்தி - தெய்வநாயகி
- மாளவிகா அவினாஷ் - திலகவதி
- எம். எசு. பாஸ்கர்
- கஞ்சா கருப்பு
# உருபீடியம் அயோடைடு


**உருபீடியம் அயோடைடு** (*Rubidium iodide*) என்பது RbI என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் அயோடின் ஆகிய தனிமங்கள் சேர்ந்து இந்த உப்பு உருவாகிறது. 642 பாகை செல்சியசு வெப்பநிலையில் இது உருகும். உருபீடியம் அயோடைடு வெண்மையாக திண்மப் பொருளாக காணப்படுகிறது.  

## தயாரிப்பு
உருபீடியம் அயோடைடை பல வழிகளில் தயாரிக்க முடியும். உருபீடியம் ஐதராக்சைடை ஐதரயோடிக் அமிலம்/ஐதரசன் அயோடைடு ஆகியவற்றின் கலப்பு வினையின் மூலம் தயாரிப்பது ஒரு வழியாகும்.  

:RbOH + HI → RbI + H<sub>2</sub>O  
உருபீடியம் கார்பனேட்டை ஐதரயோடிக் அமிலத்துடன் சேர்த்து வினைபுரியச் செய்து தயாரிப்பது இரண்டாவது தயாரிப்பு முறையாகும்:  

:Rb<sub>2</sub>CO<sub>3</sub> + 2HI → 2RbI + H<sub>2</sub>O + CO<sub>2</sub>  

அயோடினுடன் நேரடியாக வினைபுரிய உருபீடியம் உலோகத்தைப் பயன்படுத்துவது மற்றொரு தயாரிப்பு முறையாகும். ஆனால் உருபீடியம் உலோகம் மிகவும் விலை உயர்ந்ததாக இருப்பதால், இது மிகவும் குறைவாகப் பயன்படுத்தப்படும் முறையாகும். இதுமட்டுமல்லாமல் உருபீடியம் ஆலசன்களுடன் தீவிரமாக வினைபுரிந்து தீப்பற்றும் அபாயமும் உள்ளது.:  

:2Rb + I<sub>2</sub> → 2RbI
# விக்கிப்பீடியா:பங்களிப்பாளர் அறிமுகம்/கி. மூர்த்தி


**கி. மூர்த்தி**, தமிழ்நாட்டிலுள்ள வேலூரைச் சேர்ந்தவர். வேதியியல் பட்டதாரி. தமிழக அரசின் கருவூலக் கணக்குத் துறையில் பணிபுரிகிறார். மொழியார்வம் மிக்க இவர் விடுமுறை நாள்களிலும் ஓய்வு நேரங்களிலும் விக்கிப்பீடியாவில் பங்களிக்கிறார். வேதியியல் தொடர்பான கட்டுரைகளில் முதன்மையாகப் பங்களித்து வரும் இவர், தமிழ், சதுரங்கம், வானியல் தொடர்பான கட்டுரைகளையும் எழுதிவருகின்றார். அசிட்டிக் நீரிலி, விக்டர் மேயர் உபகரணம், காலவரிசையில் வேதித்தனிமங்கள் கண்டுபிடிப்பு, யானைப் பற்பசை, மதராசியக் கலாச்சாரம், பெங்கோ திறப்பு, ஓயாமல் முற்றுகை, இந்திய விண்மீன் குழாம் போன்றவை இவர் பங்களித்துள்ள கட்டுரைகளில் சிலவாகும்.
# கருந்தலை காட்டுச்சில்லை


**கருந்தலை காட்டுச் சில்லை** (black-headed bunting) என்பது ஒருவகைப் பறவையாகும். இப்பறவை தென்கிழக்கு ஐரோப்பா, ஈரானின் கிழக்கு ஆகிய பகுதிகளில் காணப்படுகிறது. இது இந்தியாவுக்கு பனிக்காலத்தில் வலசை வரும் பறவையாகும்.  
## விளக்கம்
இப்பறவை சிட்டுக்குருவியைவிட பெரியதாகவும், பார்க்க கூம்பலகன் போலவும் இருக்கும். இதன் அலகு அமைப்பும் அவ்வாறே இருக்கும். ஆனால் உடலும், வாலும் நீண்ட தோற்றமுடையதாக இருக்கும்.  
பெண்பறவைகள் மஞ்சள் கலந்த தவிட்டு நிறத்தில் இருக்கும்.
# தஞ்சாவூர் வரதராஜப்பெருமாள் கோயில்



**தஞ்சாவூர் வரதராஜ பெருமாள் கோயில்** என்ற நிலையில் இரு கோயில்கள் உள்ளன. ஒரு கோயில் கீழ ராஜ வீதியில் உள்ளது. மற்றொரு கோயில் தஞ்சாவூரின் மையப்பகுதியில் வரதராஜ பெருமாள் கோயில் தெருவிலும் அமைந்துள்ளது.  

## கீழ ராஜ வீதி
இக்கோயில் இரண்டாம் சரபோஜி மன்னரால் திருப்பணி செய்யப்பெற்றது. ராஜகோபுரத்தைக் கடந்து உள்ளே செல்லும்போது கொடி மரம் மற்றும் கருடாழ்வாரைக் காணலாம். வலப்புறம் நாகர், இடப்புறம் விநாயகர் உள்ளனர். கருவறையின் முன்பாக இரு புறமும் துவார பாலகர்கள் காணப்படுகின்றனர். இடப்புறம் அம்மன் சன்னதி முன்புறம் இரு துவாரபாலகிகள் உள்ளனர். இக்கோயிலில் காணப்படும் இரு சன்னதிகளுக்கும் தனித்தனி வாயில்கள் உள்ளன. இரு சிறிய ராஜகோபுரங்களைக் கொண்டு இக்கோயில் அமைந்துள்ளன. பெருமாள் சன்னதியிலிருந்து தாயார் சன்னதிக்கும், தாயார் சன்னதியிலிருந்து பெருமாள் சன்னதிக்கும் செல்லலாம்.  

### மூலவர்
கருவறையில் ஸ்ரீதேவி பூதேவியுடன் வரதராஜ பெருமாள் உள்ளார்.  

## நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## வரதராஜ பெருமாள் கோயில் தெரு

முன் வாயிலைக் கடந்து உள்ளே செல்லும்போது பலிபீடம், கொடி மரம் உள்ளன. அடுத்து கருடாழ்வார் சன்னதி உள்ளது. முன்மண்டபம், கருவறை, விமானம் போன்றவை இக்கோயிலில் உள்ளன. முன்மண்டபத்தில் பெருமாளின் தசாவதாரங்கள் காணப்படுகின்றன.கருவறைக் கோஷ்டத்தில் விநாயகர், நரசிம்மர், விஷ்ணு துர்க்கை உள்ளனர். கருவறையின் பின்புறம் ஆஞ்சநேயர் சன்னதி உள்ளது. திருச்சுற்றில் துளசி மாடம் உள்ளது.இக்கோயிலின் இக்கோயிலின் குடமுழுக்கு ஆகஸ்டு 20, 2015 அன்று நடைபெற்றது.  

### மூலவர்
கருவறையில் வரதராஜ பெருமாள், பூதேவி, ஸ்ரீதேவியுடன் உள்ளார். மூவரும் நின்ற கோலத்தில் உள்ளனர்.  

## மேற்கோள்
# செந்தலை காட்டுச்சில்லை


**செந்தலை காட்டுச் சில்லை** (red-headed bunting) என்பது ஒருவகைப் பறவையாகும். இப்பறவை மத்திய ஆசியா, மேற்கு ஐரோப்பா ஆகிய பகுதிகளில் காணப்படுகிறது. இது இந்தியாவுக்கு பனிக்காலத்தில் வலசை வரும் பறவையாகும்.  
## விளக்கம்
இப்பறவை சிட்டுக் குருவியைவிட பெரியதாகவும், பார்க்க கூம்பலகன் போலவும் இருக்கும். இதன் அலகு அமைப்பும் அவ்வாறே இருக்கும். ஆனால் உடலும், வாலும் நீண்ட தோற்றமுடையதாக இருக்கும். பெண்பறவைகள் சாம்பல் கலந்த தவிட்டு நிறத்தில் இருக்கும்.  

## படக்காட்சியகம்
# எஸ். ராமகிருஷ்ணன் (க்ரியா)


**எஸ். ராமகிருஷ்ணன்** என்ற **க்ரியா ராமகிருஷ்ணன்** (இறப்பு: நவம்பர் 17, 2020) முன்னோடித் தமிழ்ப் பதிப்பாளர் ஆவார். தமது க்ரியா பதிப்பகம் மூலம் க்ரியாவின் தற்காலத் தமிழ் அகராதி உள்ளிட்ட முக்கியமான பல நூல்களைப் பதிப்பித்துள்ளார். சோதனை முயற்சிகள், செம்மையாக்கம், புதிய தொழில்நுட்பங்களைப் புகுத்துதல் முதலானவற்றில் இவர் காட்டிவரும் ஈடுபாடு, பங்களிப்பு காரணமாக தமிழ்ப் பதிப்புத்துறையின் ஒரு முன்னோடியாகக் கருதப்படுகிறார். கூத்துப்பட்டறை, மொழி அறக்கட்டளை, ரோஜா முத்தையா ஆராய்ச்சி நூலகம் ஆகியவற்றின் உருவாக்கத்திலும் பங்குவகித்திருக்கிறார். ஆர்.கே.சுவாமி விளம்பர நிறுவனத்தில் சில காலம் பணியாற்றியிருக்கிறார்.  

## இளமைக்காலம்
லயோலா கல்லூரியில் சமூகப்பணி துறையில் முதுகலைப் பட்டம் பெற்றார். தொடக்கத்தில் விளம்பரத்துறையில் பணியாற்றி, 1974 ஆம் ஆண்டில் க்ரியா பதிப்பகத்தைத் தொடங்கினார்.
# அச்சல்கஞ்சு தொடருந்து நிலையம்



அச்சல்கஞ்சு தொடருந்து நிலையம், இந்திய மாநிலமான உத்தரப் பிரதேசத்தின் உன்னாவு மாவட்டத்திலுள்ள அச்சல்கஞ்சில் உள்ளது.  

## தொடர்வண்டிகள்
இங்கு நின்று செல்லும் வண்டிகள்.  
- கான்பூர் - பிரயாக் பயணியர் வண்டி
- உஞ்சகார் விரைவுவண்டி
- ரே பரேலி - கான்பூர் பயணியர் வண்டி
# அச்சல்பூர்



**அச்சல்பூர்**, இந்திய மாநிலமான மகாராஷ்டிராவின் அமராவதி மாவட்டத்தில் உள்ளது..  

## அரசியல்
இது அச்சல்பூர் சட்டமன்றத் தொகுதிக்கும், அமராவதி மக்களவைத் தொகுதிக்கும் உட்பட்டது.  

## போக்குவரத்து

இங்கிருந்து நாக்பூர், மும்பை, புனே, சீரடி, நாசிக், ஜால்னாஅமராவதி, யவதமாள், அகோலா, அவுரங்காபாத், ஜல்கான், இந்தோர், ஜபல்பூர், பர்பணி, போபால், பேதுல், புர்ஹான்பூர் போன்ற ஊர்களுக்கு பேருந்துகள் இயக்கப்படுகின்றன.
# அபோஹர் தொடருந்து நிலையம்



அபோஹர் தொடருந்து நிலையம், இந்திய மாநிலமான பஞ்சாபின் பாசில்கா மாவட்டத்திலுள்ள அபோஹரில் உள்ளது.  

## தொடர்வண்டிகள்
இங்கு நின்று செல்லும் வண்டிகள்.  
- லால்கர் சந்திப்பு - அபோஹர் பயணியர் வண்டி
- அம்பாலா கண்டோன்மெண்ட் - ஸ்ரீ கங்காநகர் இண்டர்சிட்டி எக்ஸ்பிரஸ்
- ஸ்ரீ கங்காநகர் - தில்லி இண்டர்சிட்டி எக்ஸ்பிரஸ்
- பிரோஸ்பூர் கண்டோன்மெண்ட் - ஸ்ரீ கங்காநகர் இண்டர்சிட்டி எக்ஸ்பிரஸ்